 Òṣiṣẹ Emzor tó ta Codeine fun BBC ti bọ sọwọ ọlọpàá Codeine:Ọwọ ba òsìṣẹ Emzor Agbẹnusọ fún àjọ ọlọpàá ìpínlẹ Ekó, Chike Otu tó bá BBC sọrọ sàlàyé pé wọn gbá a mú lásìkò tó ń ta òògùn tí ìjọba ti fòntẹ dè tó sì ti lòdì sófin. Ó sàlàyé pé òsìṣẹ Emzor tẹlẹrì ni Madubuike tó sì ń ta òògùn náà lọnà àìtọ nítori pé ó lẹtọọ si láti ilé iṣẹ. Fídíò òògùn ikọ Codeine: Ó dùn lóòtọ àmọ ewu ni O ní bótilẹ jé pé ó yẹ kí o tàá fún àwọn tó tí gba ìwé àṣẹ láti ta irú ǹkan bẹẹ tí wọn sì ní ilé ìtajà òògùn ló yẹ kí ó máà tàá fún, sùgbọn ó bẹrẹ sí ní tàá fún àwọn ti wọn o ma ṣìí òògùn náà lò. Agbẹnusọ fún àjọ ọlọpàá ìpínlẹ Ekó ní ọwọ àwọn agbófinró bàá ní òsẹ tó kọjá ní Ìdí Ìrókò lásìkò tó ń gbìyànjú láti sá kúrò lórílẹ-èdè Nàìjíríà lọ sí orílẹ-èdè Benin Republic Oti sàlaàyé pé àwọn ó ni pẹ gbé lọ sí ilé ẹjọ. Codeine: Ijọba àpapọ, ilé ìgbìmọ aṣofin gbé ìgbésẹ akin òpin dé bá lílo oògùn ikọ olómi Codeine àti Tramadol Ijọba àpapọ fòfin de títà àti rírà tramadol àti oògùn ikọ olómi to ni codeine Lẹyìn ti BBC gbe fidio jade ti o fi ṣàfihàn ewu ńlá to wa ninu mímu àpọjù iru oògùn ikọ báyìí ni òfin jáde lórí rẹ. Minisita fun Ọrọ Ilera, Ọjọgbọn Isaac Adewole, sọ ni Abuja ni ọjọ Ẹtì, wi pe, oun ti fun ajọ ti ó ń gbogun ti ilokulo oògùn, ti a mọ si NAFDAC, ni àṣe lati ri i pe wọn kò fun ẹnikẹni ni iwe aṣẹ lati gbe oògùn naa wọle lati awọn orile-ede miran mọ. Oni oun gbe igbesẹ naa latari ilokulo oògùn ikọ ti o ni codeine ninu ni orile-ede yii. Minisita naa ni, A ṣe ipade pàjáwìrì pẹlu ajo ti ó ń ṣakoso oògun pípò ni orilẹ-ede yii ati NAFDAC, lati gba awọn oogun ikọ oni codeine pada kaakiri. A tun ti pe ẹgbẹ awọn apoògun lati sọ fun wọn pe, a ti gbẹsẹ lé awón oògùn naa. Gbogbo awọn ajọ ti o nii ṣe pelu ọrọ yii ni a ti rọ lati foju sìta lori Codeine,Tramadol ati awọn oogun bẹẹbẹe. Bakan naa, olori Ile Igbimo Asofin agba, Bukola Saraki, ti gboriyin fun BBC, fun fidio lori codeine naa, ninu agbejade kan ti agbenuso re fi ṣọwọ sawọn oniroyin. Saraki ni, ó fihan pe, Naijiria ni lati fọwọ líle mu ọrọ aṣilo oògùn bayii. Saraki ni tori ọrọ yi ni Ile Igbimọ Aṣofin agba ṣe kó awọn ti ọrọ naa kan jọ ni Ipinle Kano ni osu Kejila odun 2017. O ni, Bi o ti lẹ jẹ pe mo ti n ṣiṣẹ lori ọrọ yii lati bii oṣu melo kan sẹyin, fidio BBC naa jẹ ki ọrọ naa wa ye mi daradara sii. Bi a ba kawọ gbera, ọrọ yii ko le lójútùú. Gbogbo wa ni ọrọ yi kan. Saraki: Gbogbo wa ni ọrọ yíì kán báyìí Sẹnetọ naa ni Ile Igbimo Asofin yoo gbe ofin jade lati kápá aṣilo oogun ni orilẹ-ede yi, pẹlu ofin miran ti yoo ṣetò iwosan fun awọn ti aṣilo oogun ti ya ni were sẹyin. Lori ọrọ Codeine yi, aya aarẹ orile-ede yii ni ọrọ naa ba ni lẹru gan an ni gẹgẹ bi obi. Aisha Buhari: ọrọ yìí kọnilóminú púpọ Aisha Buhari sọ ninu atẹjade kan lori Instagram pe ki awọn agbofinro, aṣofin ati awọn tí o n ṣe oogun sọ ọrọ naa di ija ti awọn funra wọn yoo ja lati dẹkun ilokulo oogun. Ẹ wo fidio naa nibi: Fídíò òògùn ikọ Codeine: Àpọjù rẹ ń ya ọdọ ní wèrè Àwọn iròyin tì ẹ leè ní ìfẹ síí: : Ọwọ tí ba òsìṣẹ Emzor tẹlẹ rí Chukwunonye Madubuike tó ta òògún ikọ olómí ọmọdẹ, codeine fún ìkọ BBC tó ṣe ìwádìí bònkẹlẹ. 